Rolf Schjerven

Rolf Schjerven (1918–1978) var en norsk gårdbruker og politiker for Høyre. Han var stortingsrepresentant for Vestfold fra 1961 til 1969.

Han vokste opp på slektsgården Øvre Skjerven i Lardal. Han var nest eldste sønn av gårdbruker og stortingsrepresentant Jacob Schjerven. Hans farfar og oldefar var også stortingsrepresentanter.

Han var utdannet sivilagronom fra Norges landbrukshøgskole på Ås fra 1945 og overtok gården etter faren. Han drev melkeproduksjon og skogbruk.

Schjerven var kommunepolitiker i Lardal og stortingsrepresentant for Vestfold i to valgperioder fra 1961 til 1969. Han satt hele tiden i Stortingets landbrukskomité.

Han var styreformann ved Vestfold landbruksskole, nestformann i styret for Statens kornforretning og styremedlem i Direktoratet for statens skoger.

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Vestfold
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Lokalpolitikere i Lardal
Kategori:Høyre-politikere i Vestfold
Kategori:Norske bønder
Kategori:Norske agronomer
Kategori:Deltagermedaljen
Kategori:Personer fra tidligere Lardal kommune
Kategori:Personer fra Larvik kommune